Source: http://docplayer.fi/2339800-Tietoyhteiskuntaneuvoston-kokous.html
Timestamp: 2018-05-23 04:04:52+00:00
Document Index: 20982877

Matched Legal Cases: ['kko ', 'kko ', 'kko ', 'kko ', 'kko ', 'KKO ', 'KKO ']

TIETOYHTEISKUNTANEUVOSTON KOKOUS - PDF
TIETOYHTEISKUNTANEUVOSTON KOKOUS
Download "TIETOYHTEISKUNTANEUVOSTON KOKOUS"
1 PÖYTÄKIRJA VNK010:00/ TIETOYHTEISKUNTANEUVOSTON KOKOUS Aika , klo Paikka Osallistujat Valtioneuvoston juhlahuoneisto (Smolna) Osallistujalista liitteenä 1 Kokouksen avaus ja edellisen kokouksen pöytäkirja Kokouksen puheenjohtaja, liikenne- ja viestintäministeri Leena Luhtanen avasi tietoyhteiskuntaneuvoston kokouksen ja toivotti neuvoston jäsenet, asiantuntijat sekä muut osallistujat tervetulleiksi kokoukseen. Edellisen kokouksen pöytäkirja hyväksyttiin. Puheenjohtaja totesi, että neuvoston kokous keskittyy tällä kertaa tietoyhteiskuntaohjelman ajankohtaisten hankkeiden käsittelyyn. Puheenjohtaja totesi myös, että tietoyhteiskuntaohjelma on edennyt rivakasti, ja erityisesti hyviä tuloksia on saavutettu julkishallinnossa. Ohjelman myötä myös horisontaalinen yhteistyö on lisääntynyt. 2 Esityslistan hyväksyminen Kokouksen esityslista hyväksyttiin. 3 Politiikkaohjelmien ja ohjelmajohtamismallin arvioinnin tulokset tietoyhteiskuntaohjelman osalta Erityisasiantuntija Petri Eerola valtioneuvoston kansliasta esitteli politiikkaohjelmien ja ohjelmajohtamismallin arvioinnin tuloksia tietoyhteiskuntaohjelman osalta. Eerolan laatima selvitys Verkostojohtamisen mahdollisuudet valtioneuvostossa Politiikkaohjelmien ja HSA-menettelyn toimivuus hallitusohjelman toteuttamisessa julkaistiin Selvityksessä politiikkaohjelmien vaikutusta keskushallintoon ja poliittisen toimintaan tarkasteltiin poliittisen ohjauksen vahvistumisen ja horisontaa-
2 2(13) lisen työtavan tehostumisen kautta. Selvitys on raportti politiikkaohjelmamallin toimivuudesta - ei ohjelmien vaikuttavuudesta. Politiikkaohjelmat ja poliittisen ohjauksen vahvistuminen Selvityksen mukaan politiikkaohjelmat ovat jossain määrin vahvistaneet poliittista ohjausta keskushallinnossa. Poliittista ohjausta on vahvistanut muun muassa koordinoivien ministerien rooli politiikkaohjelmien ministeriryhmien puheenjohtajina sekä ohjelmien näkyvä rooli hallitusohjelmassa ja HSA-menettelyssä. Ministerien ja hallituksen arkipäivässä politiikkaohjelmat eivät ole olleet kovinkaan hallitsevassa asemassa. Eerolan mukaan virkamiehet ovat kuitenkin kokeneet poliittisen ohjauksen vahvistuneen politiikkaohjelmien myötä. Politiikkaohjelmat ja horisontaalisen työtavan tehostuminen Eerolan mukaan politiikkaohjelmat ovat jossain määrin tehostaneet horisontaalista työtapaa hallinnossa. Erityisesti asioiden keskinäiskytkennät ovat entistä paremmin voitu huomata politiikkaohjelmien avulla. Tietoyhteiskuntaohjelma ja neuvosto Eerola totesi, että tietoyhteiskuntaohjelma on politiikkaohjelmista laajin. Tietoyhteiskunta-asiat ovat myös perinteisesti olleet hajallaan eri hallinnonaloilla. Selvitykseen haastateltujen tahojen mukaan tilanne on kuitenkin parantunut ohjelman myötä. Positiivista palautetta selvityksessä annettaan erityisesti ohjelman priorisointikriteereille sekä sille, että ohjelmassa on kyetty ottamaan haltuun enenevässä määrin toimintoja, jotka eivät kuulu yksittäisille ministeriöille. Ohjelman lisäarvona selvityksessä mainitaan muun muassa ValtIT ja KuntaTIME -hankkeet, Pääministerin parhaat käytännöt -kilpailu sekä yhteistyön lisääntyminen ja mittarityö. Tietoyhteiskuntaohjelman ministeriryhmää kuvailtiin selvityksessä aktiiviseksi, keskustelevaksi, aloitteelliseksi, muutoksia tekeväksi ja suuntaavaksi. Haasteeksi ministeriryhmän työssä koettiin ryhmän suhde muodolliseen valmisteluun. Selvityksessä todetaan, että tietoyhteiskuntaneuvosto on lisännyt tiedonvaihtoa tietoyhteiskunta-asioiden parissa toimivien keskuudessa. Haasteena neuvoston osalta selvityksestä mainitaan neuvoston jäsenten asiantuntemuksen hyödyntäminen, jaostojen rooli sekä jaostoaloitteiden käsittely. Eerola nosti myös esiin kysymyksen, voisiko neuvoston rooli olla jokin muu kuin informaation levittäminen? Keskustelu
3 3(13) Puheenjohtaja totesi, että selvitys on mielenkiintoinen näkemys ohjelmajohtamismalliin. Hän totesi myös, että ohjelmajohtamisen budjetointiprosessissa on vielä kehitettävää. Haasteita ohjelmajohtamiselle asettavat myös EU-asiat. Puheenjohtaja peräänkuulutti myös politiikkaohjelmien yhteistyön tärkeyttä tulevaisuudessa. Kokouksessa keskusteltiin neuvoston roolista. Käydyssä keskustelussa nousivat esille seuraavat asiat, joihin toivottiin neuvoston panosta tulevaisuudessa: o Suomen EU-kantojen koordinointi tietoyhteiskuntakysymyksissä o EU:n i2010-tietoyhteiskuntaohjelmaan vaikuttaminen o Neuvoston raportin hyödyntäminen Suomen EUpuheenjohtajuuskauden aikana Neuvoston pääsihteeri totesi, että Suomen EU-puheenjohtajuuskausi ja tietoyhteiskuntakysymykset tulevat olemaan esillä tietoyhteiskuntaohjelman ministeriryhmässä Tietoyhteiskuntaneuvoston Tietoyhteiskunnan esteet ja haasteet -selvitys Suunnittelija Ville-Veikko Ahonen tietoyhteiskuntaohjelman toimistosta esitteli tietoyhteiskuntaneuvoston jaostojen työstämää ja tietoyhteiskuntaohjelman toimistossa koottua Tietoyhteiskunnan esteet ja haasteet - muistiota sekä tämän pohjalta tehtyä priorisointia. Tarve tietoyhteiskunnan esteiden ja haasteiden selvittämiseen nousi esiin tietoyhteiskuntaneuvoston kokouksessa Kokouksessa toivottiin tuolloin tietoyhteiskuntakehitystä hidastavien lainsäädännöllisten esteiden kartoittamista. Nyt tehtyyn muistioon on listattu neuvoston jaostojen näkemykset keskeisimmistä tietoyhteiskuntakehitystä jarruttavista tekijöistä. Muistio on laadittu tietoyhteiskuntaohjelman ministeriryhmälle ja tietoyhteiskuntaneuvostolle. Muistion painopiste on lainsäädännöllisissä esteissä, mutta sen kattavuutta on laajennettu lainsäädännöstä myös muihin tietoyhteiskuntakehityksen haasteisiin, kuten asenteellisiin kysymyksiin, osaamisen vahvistamiseen, standardien puuttumiseen sekä kuluttajansuojaan. Jaostojen työstämä muistio oli lausuntokierroksella ministeriöissä keväällä Kesän 2005 aikana ministeriryhmän toimeksiannosta kartoitetut esteet ja haasteet priorisoitiin. Priorisointiin osallistuivat neuvoston jaostot sekä ministeriöt. Priorisoinnissa tietoyhteiskunnan kipupisteet on jaettu kolmeen koriin: 1. Esteet ja haasteet, joiden purkamiseen liittyvä työ voidaan käynnistää tällä hallituskaudella
4 4(13) 2. Esteet ja haasteet, joiden purkamiseen liittyvä työ siirtyy seuraavalla hallituskaudelle 3. Laajat yhteiskunnalliset esteet ja haasteet, jotka vaativat laajasti eri toimijoiden panosta niiden purkamiseen Näihin koreihin on kerätty 21 priorisoitua estettä ja haastetta. Neuvoston ja ministeriryhmän lopullisen käsittelyn jälkeen Esteet ja haasteet -selvitys julkaistaan valtioneuvoston kanslian julkaisusarjassa. Kartoitettuja esteitä ja haasteita hyödynnetään jaostojen toiminnan suuntaamisessa sekä neuvoston raportoinnissa. Muistio julkaistaan syksyn 2005 aikana. Keskustelu Kokouksessa keskusteltiin esteet ja haasteet -muistion sisällöstä. Käydyssä keskustelussa nousi esiin seuraavia esityksiä: o Kokouksessa toivottiin, että korin 2 kansalaisvarmenteen ilmaista jakelua koskeva jaostoesitys, siirrettäisiin koriin yksi. Perusteluna oli, että kaikille ilmaiseksi jaettu kansalaisvarmenne nopeuttaisi huomattavasti tunnistamista vaativien sähköisten palveluiden kehitystyötä ja käyttöä. Tietoyhteiskuntaohjelman ministeriryhmä käsitteli asian kokouksessaan ja katsoi, että kansalaisvarmenteen tulee levitä markkinaehtoisesti eikä varmentautumisessa ole syytä sitoutua vain tiettyyn teknologiaan. Ministeriryhmä päätti, ettei kansalaisvarmennetta ruveta jakelemaan ilmaiseksi kuluvan hallituskauden aikana. o Kokouksessa esitettiin, että korin 3 kohta Tietoturvan puuttuminen operaattorien palveluista, poistettaisiin esteiden ja haasteiden luettelosta. Teleoperaattorien näkemyksenä oli, että tietoturvapalveluiden myynti on kiinteä osa internetliittymien kauppaa. o Lisäksi toivottiin, että korin 3 laajat tietoyhteiskuntakehitystä jarruttavat esteet ja haasteet purettaisiin konkreettisiksi toimenpiteiksi. Myös esteiden ja haasteiden purkamisen vastuutahojen nimeämistä toivottiin. Tietoyhteiskuntaohjelman ministeriryhmä katsoi, että aikataulusyistä esteiden ja haasteiden purkamista ja vastuuttamista jatketaan jaostojen osalta vasta esteiden ja haasteiden julkaisemisen jälkeen vuoden 2006 aikana. Puheenjohtaja totesi, että muistion käsittelyä tullaan jatkamaan vielä syksyn ministeriryhmän kokouksissa.
5 5(13) 5 Tietoyhteiskuntaohjelman ajankohtaisia hankkeita Julkishallinnon yhteinen sähköisen tunnistamisen ja verkkomaksamisen alusta (Vetuma-hanke) Projektipäällikkö Anne Lindblad-Ahonen Vantaan kaupungista kertoi Vetuma-hankkeen etenemisestä. Lindblad-Ahonen totesi, että julkishallinnon yhteinen verkkotunnistamisen ja maksamisen alusta on nyt kilpailutettu ja tarjouskilpailun pohjalta palvelun tuottajaksi on valittu Fujitsu. Kilpailutuksessa oli mukana 65 aluetta tai kuntaa. Vielä on kuitenkin epäselvää, miten palvelun kustannukset katetaan. Tietoyhteiskuntaohjelma hakee valtion rahoitusta hankkeelle vuoden 2005 toisessa lisätalousarviossa. Toisessa lisätalousarviossa valtion budjetista varmistui hankkeen rahoitukseksi euroa. Lindblad-Ahosen mukaan haasteena hankkeessa on ollut ongelmallinen julkisten hankintojen lainsäädäntö. Tunnistautumispalvelu on määritelty koskemaan seuraavia ratkaisuja: o Kansalaisvarmenne (kortti ja mobiili) o Tupas o Käyttäjätunnus/salasana o Kaupunkikorttitunnistus (optio) Verkkomaksaminen sisältää puolestaan seuraavat mahdollisuudet: o Nappimaksaminen (pankit) o Luottomaksaminen (luottokunta) o Mobiilimaksaminen/digiraha (operaattorit/pankit) Yhteinen järjestelmä pyritään ottamaan käyttöön marraskuun puolessa välissä. Tulevaisuudessa hankkeessa tavoitellaan palvelun levittämistä myös muille kuin alkuperäiseen tarjouskilpailuun osallistuneille kunnille ja kaupungeille. Tieto- ja viestintätekniikalla aikaansaadut tehostamishyödyt julkisessa hallinnossa (TEHO-TIVI hanke) Neuvotteleva virkamies Raili Mäkitalo valtiovarainministeriöstä kävi läpi TEHO-TIVI hanketta, jossa kartoitettiin julkishallinnossa tieto- ja viestintätekniikan avulla saavutettuja tehostamishyötyjä. Tietoyhteiskuntaohjelman, julkisen hallinnon tietohallinnon neuvottelukunnan JUHTAn ja valtiovarainministeriön tuottavuusohjelman yhteisessä hankkeessa kartoitettiin yhteensä 10 julkishallinnon hanketta, joiden kautta on saavutettu merkittäviä tuottavuushyötyjä. Kartoitetut hankkeet olivat:
6 6(13) 1. Ajoneuvohallintokeskus mobiilipalvelut 2. Espoon kaupunki toimeentulotuen asiakasprosessi 3. Kansaneläkelaitos asianhallintahanke 4. Kemi-Tornion ammattikorkeakoulu Lapin etäopetus 5. MediNeuvo Oy Kotkan terveydenhuollon neuvontapalvelu 6. Lahden seutu gsm-ajanvaraus, hammasaikapilotti 7. Pirkanmaan sairaanhoitopiiri, laboratorioliikelaitos 8. Seutukeskus Oy Häme, taloushallinnon keskus 9. Tekonivelsairaala Coxa Oy kokonaistoimintamalli 10. Verohallitus veroehdotus Mäkitalo totesi, että useissa arvioiduissa hankkeissa tuottavuuden kasvu oli odotettua suurempaa. Edellytyksinä onnistuneelle hankkeelle Mäkitalo mainitsi seuraavat: o Johdon tuki, rahoitus, tavoitteiden asettelu o Johdon ja henkilöstön sitoutuminen o Toimintamallit, niiden analysointi ja pilotointi o Avoimet rajapinnat o Teknologian kypsyys Mäkitalo totesi, että pelkät investoinnit tieto- ja viestintätekniikkaan eivät riitä synnyttämään tuottavuushyötyjä. Investointien ohella on huolehdittava myös, että toimintamallit ja prosessit kehittyvät, henkilöstön tehtäviä ja osaamista kehitetään, ohjaus- ja johtamismenetelmiä parannetaan sekä toteutetaan myös organisatorisia muutoksia. Lisäksi asiakkaalle tuleva hyöty on oltava kehitystyön lähtökohtana. Mäkitalo totesi, että usein investointilaskelmat julkishallinnon kehittämishankkeissa ovat olleet puutteellisia, ja hyötyjen sijaan hankkeissa on laskettu ainoastaan kustannuksia. Mäkitalo painottikin, että nyt tehdyn kartoitustyön tulokset on voitava levittää koko Suomeen. Kuntien ja valtion tietohallinnon yhteisten menettelytapojen ja koordinoinnin kehittäminen (KuntaTIME-hanke) Kaupunginjohtaja Marketta Kokkonen Espoon kaupungista esitteli Kunta- TIME-työryhmän loppuraportin pääkohdat. Kokkonen totesi, että kuntien ja valtion tietotekniikkaan investoidaan vuosittain valtavia määriä ja tehdyistä investoinneista tulisi saada enemmän hyötyä. Kunta-TIME-työryhmän loppuraportti luovutettiin pääministerille Raportissa esitettiin neljää keihäänkärkialuetta kuntien ja valtion tietoyhteiskuntakehityksen kokonaiskoordinaation kehittämiseksi:
7 7(13) 1. Julkisen hallinnon tietohallinnon ohjausmekanismien kehittäminen 2. Sosiaali- ja terveydenhuollon yhteinen asiakastietojen hallintaja arkistointijärjestelmä sekä kansallisen toimijan perustaminen 3. Julkisen hallinnon strategisen ja operatiivisen hankintatoimen kehittäminen 4. Julkisen hallinnon yhteisen sähköisen asioinnin ja kansallisen sähköisen arkistoinnin kehittäminen KuntaTIMEn toimeenpanosuunnitelma on esillä tietoyhteiskuntaohjelman ministeriryhmässä Rahoitusta hankkeen keihäänkärkialueille kohdistettiin jo vuoden 2006 talousarvioesityksessä, jossa sähköiseen potilastietojen arkiston kehittämiseen kohdistettiin 1,4 miljoonaa euroa. Kokkosen mukaan nyt tehty Kunta-TIME-työryhmän työ ja sen viitoittama tie KuntaIT-yksikköön on vasta alkua kuntien ja valtion yhteistyössä. Tavoitteena on valtion ValtIT-yksikön ja tulevan KuntaIT-yksikön sulauttaminen valtion ja kuntien yhteiseksi JulkIT:ksi. Kokkonen totesi, että ajanpuutteen vuoksi hankkeessa rajattiin opetustoimi käsiteltävien asiakohtien ulkopuolella. Valtion tietohallinnon uudistaminen (ValtIT-hanke) Alivaltiosihteeri Juhani Turunen valtiovarainministeriöstä kertoi valtion tietohallinnon uudistamisen etenemisestä. Turusen mukaan tuleva entistä tiiviimpi valtion ja kuntien yhteistyö vaatii, että valtion tietohallintoa yhtenäistetään. Turunen totesi, että tietohallinnon uudistamiseen liittyvä organisointi on tehty ja valtiolle on palkattu uusi IT-johtaja. Turunen esitteli myös valtion IT-johtamisen organisaation. Muistio valtion tietohallintolaista on laadittu ja se on parhaillaan lausuntokierroksella. Myös muistio yhteisistä IT-palveluista on lausuntokierroksella. Valtion IT-strategian laadinta on käynnistynyt ja sitä käsitellään ValtIT:n koordinaatioryhmässä. Valtion IT-budjetoinnin uudistaminen ei puolestaan ole edennyt toivotulla tavalla. Tarkoituksena kuitenkin on, että valtion tietohallinto näkyisi omana kokonaisuutenaan jo vuoden 2007 budjetissa. Turunen totesi, että ValtIT-uudistuksessa pyritään siihen, että uudistus tukisi mahdollisimman paljon KuntaTIME-työtä ja että valtion tietohallinnon uudistus toimisi hyvänä esimerkkinä myös kunnille. Keskustelu
8 8(13) Puheenjohtaja avasi keskustelun tietoyhteiskuntaohjelman ajankohtaisista hankkeista. Käydyssä keskustelussa nousi esiin seuraavia asioita: o Kokouksessa pidettiin erinomaisena kaikissa kolmessa hankkeessa tehtyä työtä. o Kokouksessa varoitettiin kuitenkin myös ettei kehityshankkeissa tule sortua liikaan tekniikkakeskeisyyteen. o Todettiin, että Tekes tulee avaamaan keskitetyn haun KuntaTI- ME-hankkeen pohjalta. Puheenjohtaja totesi lopuksi, että erityisesti kehitettävää valtion ja kuntien yhteistyössä on hankintatoimessa. 6 Tietoyhteiskuntaneuvoston raportti 2006, tilannekatsaus Suunnittelija Päivi Mutanen-Pirttilä tietoyhteiskuntaohjelman toimistosta antoi katsauksen tietoyhteiskuntaneuvoston vuoden 2006 raportin etenemiseen: o Näkökulmana raportissa on tieto- ja viestintätekniikkaan liittyvä tuottavuus o Tuottavuuden ohella tarkastellaan myös vaikuttavuutta ja tehokkuutta (mm. liiketaloudellinen tuottavuus, palvelun laatu, työntekijöiden hyvinvointi ja kansalaisten osallistumismahdollisuudet) o Raportissa tulee olemaan myös käytännön esimerkkejä hyvistä tuottavuuteen liittyvistä käytännöistä Raportin toimittaa tänä vuonna TKK Dipoli. Neuvoston raportin laatimista varten toteutetaan syksyllä 2005 työpajoja, joissa raportin teemaa pohditaan ja sisältöä hahmotellaan. Mutanen-Pirttilä toivotti neuvoston jäsenet tervetulleiksi työpajatilaisuuksiin. Puheenjohtaja totesi, että raporttiin kootaan konkreettisia toimenpideehdotuksia tuottavuuden nostamisesta. 7 Tietoyhteiskuntaohjelman viestintäkampanja ja Suomi verkossa kampanjaviikko kirjastoissa ja yhteispalvelupisteissä Suunnittelija Ville-Veikko Ahonen tietoyhteiskuntaohjelman toimistosta antoi katsauksen tietoyhteiskuntaohjelman viestintäkampanjan (Suomi verkossa) etenemiseen:
9 9(13) o Kampanjaan on ilmoittautunut mukaan runsaasti kirjastoja ja yhteispalvelupisteitä (syyskuun alussa ilmoittautuneita kuntia oli yli 200, lopullinen kuntamäärä oli noin 280) o Yhteistyökumppaneita kampanjassa on noin 40 o Kirjastojen ja yhteispalvelupisteiden henkilökunnan koulutus käynnistyy Koulutuksia järjestetään 25 paikkakunnalla eri puolilla Suomea. o Kampanjassa erityiskohderyhmänä on työikäinen väestö sekä ikääntyneet o Kampanjassa huomioidaan myös ruotsinkielinen väestö o Kampanjaan tuotetaan myös televisiospotit, julisteet, lehtimainokset ja verkkobannerit Varsinainen kampanjaviikko, jolloin kansalaiset ja muut yhteiskunnan toimijat saavat tehostetusti apua sähköisiin palveluihin, on Ahonen kiitti neuvoston jäseniä heidän panoksestaan kampanjan toteuttamisessa. 8 Jaostoaloitteiden tilannekatsaus Neuvoston pääsihteeri totesi, että kokousmateriaalin yhteydessä on yhteenveto jo tehdyistä jaostoaloitteista ja niiden käsittelystä. Varsinaista tilannekatsausta ei kuitenkaan ehditä pitämään kokouksen aikataulusta johtuen. 9 Tietoyhteiskuntaneuvoston tulevien kokousten teemat Kokouksessa toivottiin, että tietoyhteiskuntaneuvosto osallistuisi Suomen EU-puheenjohtajuuskauden valmisteluihin tietoyhteiskuntakysymysten osalta. Neuvoston jäsenet olivat huolissaan digitv:n etenemisestä Suomessa. Kokouksessa esitettiin, että vuoden 2006 ensimmäisessä kokouksessa käsiteltäisiin muiden asioiden ohella myös digitv:n etenemistä Suomessa. Neuvoston seuraavien kokousten sisällöksi hahmoteltiin seuraavaa: Marraskuun kokous ( ) o Tietoyhteiskuntakehitys kansalaisnäkökulmasta (Kansalaisten tietoyhteiskuntavalmiuksien kehittämisjaosto) o YK:n tietoyhteiskuntahuippukokouksen terveiset (Tunis )
10 10(13) o EU:n i2010-ohjelman tilannekatsaus Vuoden 2006 ensimmäinen kokous ( ) o Suomen tietoyhteiskuntastrategia (2007-) sekä kansainväliset tietoyhteiskuntaohjelmat ja strategiat (lähetekeskustelu strategiasta sekä esimerkkejä kansainvälisistä tietoyhteiskuntaohjelmista ja strategioista) o Digitv:n eteneminen Suomessa Ministeriryhmä siirsi aiheen käsittelyn vuoden 2006 toiseen kokoukseen. Vuoden 2006 toinen kokous ( ) o Teemana liiketoiminnan sähköistyminen (Liiketoiminnan ja sisältöjen sähköistyminen jaosto) Vuoden 2006 kolmas kokous ( ) o Teemana koulutus ja osaaminen (Koulutus, tutkimus ja tuotekehitys jaosto) 10 Muut esille tulevat asiat Neuvoston uudet jäsenet Vice President Kaisa Olkkonen Nokia Oyj:stä, asiantuntija Veijo Turunen Elinkeinoelämän Keskusliitto EK:sta ja lakimies Jesper Eiskonen Toimihenkilökeskusjärjestö STTK:sta esittäytyivät. 11 Kokouksen päättäminen Puheenjohtaja päätti kokouksen kello Leena Luhtanen Liikenne- ja viestintäministeri, puheenjohtaja Ville-Veikko Ahonen Suunnittelija, sihteeri Katrina Harjuhahto-Madetoja Ohjelmajohtaja, pääsihteeri
11 11(13) JAKELU TIEDOKSI Tietoyhteiskuntaneuvoston jäsenet Ministerit Tietoyhteiskuntaneuvoston pysyvät asiantuntijat Tietoyhteiskuntaneuvoston sihteeristö Tietoyhteiskuntaneuvoston jaostojen puheenjohtajat ja sihteerit Talousneuvoston sihteeristö
12 12(13) LÄSNÄ TIETOYHTEISKUNTANEUVOSTON KOKOUKSESSA Puheenjohtaja Leena Luhtanen, liikenne- ja viestintäministeri Jäsenet Heikki Lunnas, tietoyhteiskunta-asiain päällikkö, Suomen Kuntaliitto Eeva Kuuskoski, pääsihteeri, Mannerheimin lastensuojeluliitto Reijo Svento, toimitusjohtaja, Tietoliikenteen ja tietotekniikan keskusliitto FiCom ry Lauri A Laitinen, toimitusjohtaja, Helsingin ja Uudenmaan sairaanhoitopiiri Vappu Taipale, pääjohtaja, Sosiaali- ja terveysalan tutkimus- ja kehittämiskeskus Stakes Jorma Huuhtanen, pääjohtaja, Kansaneläkelaitos Jorma Turunen, pääsihteeri, Työväen Sivistysliitto TSL ry Kristiina Laurila, johtaja, Teknologian kehittämiskeskus Tekes Heli Jeskanen-Sundström, pääjohtaja, Tilastokeskus Aatto J. Repo, toiminnanjohtaja, Tietoyhteiskunnan kehittämiskeskus TIEKE Tarja Virmala, toimitusjohtaja, Tietoalojen Liitto Markku Markkula, puheenjohtaja, AKAVA ry Jesper Eiskonen, lakimies, Toimihenkilökeskusjärjestö STTK ry Olli-Pekka Heinonen, televisiotoiminnan johtaja, Yleisradio Oy Kaisa Olkkonen, Vice President, Nokia Oyj Karri Salminen, johtaja, TeliaSonera Kimmo Koivisto, johtaja, WM-data Novo Oyj Ritva Elonen, tietoyhteiskuntajohtaja, TietoEnator Oyj Matti Korkeela, kehittämisjohtaja, Osuuspankkikeskus Riitta Laitasalo, hallintojohtaja, Kesko Oyj Jorma Miettinen, johtaja, MTV Oy Jouni Keronen, tietohallintojohtaja, Fortum Oyj Jukka Alho, toimitusjohtaja, Suomen Posti Oyj Veijo Turunen, asiantuntija, Elinkeinoelämän Keskusliitto EK Pysyvät asiantuntijat Lauri Karppinen, IT-erityisasiantuntija, tietosuojavaltuutetun toimisto Rauni Hagman, pääjohtaja, viestintävirasto Harri Saukkomaa, sisältöjohtaja, Yhtyneet Kuvalehdet Oy Pauli Vahtera Jarmo Viteli, johtaja, Tampereen yliopisto Pääsihteeri Katrina Harjuhahto-Madetoja, ohjelmajohtaja, tietoyhteiskuntaohjelman toimisto Sihteeristö
13 13(13) Ville-Veikko Ahonen, suunnittelija, tietoyhteiskuntaohjelman toimisto Päivi Antikainen, neuvotteleva virkamies, liikenne- ja viestintäministeriö Antti Eskola, kaupallinen neuvos, kauppa- ja teollisuusministeriö Eino Hosia, neuvotteleva virkamies, sisäasiainministeriö Marja Kylämä, opetusneuvos, opetusministeriö Päivi Mutanen-Pirttilä, suunnittelija, tietoyhteiskuntaohjelman toimisto Markku Nenonen, pääsihteeri, sisäasiainministeriö Muut osallistujat Petri Eerola, erityisasiantuntija, valtioneuvoston kanslia Marketta Kokkonen, kaupunginjohtaja, Espoon kaupunki Anne Lindblad-Ahonen, projektipäällikkö, Vantaan kaupunki Raili Mäkitalo, neuvotteleva virkamies, valtiovarainministeriö Juhani Turunen, alivaltiosihteeri, valtiovarainministeriö Vesa Vuorenkoski, erityisavustaja, opetusministeriö Markus Österlund, erityisavustaja, valtiovarainministeriö
TIETOYHTEISKUNTAOHJELMAN TAVOITTEET
TIETOYHTEISKUNTAOHJELMAN TAVOITTEET HALLITUSOHJELMA: Tietoyhteiskuntaohjelman tarkoituksena lisätä: kilpailukykyä tuottavuutta sosiaalista tasa-arvoa alueellista tasa-arvoa kansalaisten hyvinvointia elämänlaatua
PÖYTÄKIRJA VNK010:00/2003 28.9.2006 TIETOYHTEISKUNTANEUVOSTON KOKOUS Aika 31.5.2006, klo 10.00-12.20 Paikka Osallistujat Säätytalo Osallistujalista liitteenä 1 Kokouksen avaus ja edellisen kokouksen pöytäkirja
PÖYTÄKIRJA VNK010:00/2003 28.10.2004 TIETOYHTEISKUNTANEUVOSTON KOKOUS Aika 25.8.2004, klo 10.30-13.00 Paikka Osallistujat Säätytalo, sali 20 (Snellmaninkatu 9-11, Helsinki) Osallistujalista liitteenä 1
PÖYTÄKIRJA VNK010:00/2003 21.12.2006 TIETOYHTEISKUNTANEUVOSTON KOKOUS Aika 23.11.2005, klo 10.30-13.15 Paikka Säätytalo, sali 15 Osallistujat Osallistujalista liitteenä 1 Kokouksen avaus ja edellisen kokouksen
Tietoyhteiskuntaneuvosto ASETTAMISPÄÄTÖS VNK010:01/2003 08.12.2003 TIETOYHTEISKUNTANEUVOSTON JAOSTOT Asettaminen Toimikausi Tausta Tietoyhteiskuntaneuvosto on tänään asettanut toimintaansa varten seitsemän
PÖYTÄKIRJA VNK010:00/2003 10.5.2006 TIETOYHTEISKUNTANEUVOSTON KOKOUS Aika 1.2.2006, klo 10.00-12.30 Paikka Osallistujat Valtioneuvoston juhlahuoneisto Smolna Osallistujalista liitteenä 1 Kokouksen avaus
22.07.2004. 1 Kokouksen avaus ja edellisen kokouksen pöytäkirja. Edellisen kokouksen pöytäkirja hyväksyttiin.
PÖYTÄKIRJA 22.07.2004 TIETOYHTEISKUNTANEUVOSTON KOKOUS Aika 09.03.2004, klo 10.30-13.00 Paikka Säätytalo, sali 15 (Snellmaninkatu 9-11) Osallistujat Osallistujalista liitteenä 1 Kokouksen avaus ja edellisen
TIETOYHTEISKUNTANEUVOSTON KANSALAISTEN TIETOYHTEISKUNTA- VALMIUKSIEN KEHITTÄMISJAOSTON KOKOUS
PÖYTÄKIRJA 16.3.2004 TIETOYHTEISKUNTANEUVOSTON KANSALAISTEN TIETOYHTEISKUNTA- VALMIUKSIEN KEHITTÄMISJAOSTON KOKOUS Aika: Tiistai 16.3.2004, kello 13.00-15.50 Paikka: Läsnä: TeliaSonera Oyj, Teollisuuskatu
TIETOYHTEISKUNTAOHJELMAN TAUSTAA
TIETOYHTEISKUNTAOHJELMAN TAUSTAA EDESSÄ OLEVIA HAASTEITA: Väestön ikärakenteen muutos Sosiaali- ja terveyspalveluiden kysynnän kasvu toisaalta esim. päiväkotien ja koulujen määrä vähenee Kansainvälinen
ESITYSLISTA 26.8.2004 TIETOYHTEISKUNTANEUVOSTON KANSALAISTEN TIETOYHTEISKUNTA- VALMIUKSIEN KEHITTÄMISJAOSTON KOKOUS Aika: 2.9.2004, kello 13.00-15.45 Paikka: Läsnä: STAKES, Lintulahdenkuja 4 (Sörnäisten
SUOMI VERKOSSA TIETOYHTEISKUNTAPALVELUIDEN JA -SISÄLTÖJEN KAM- PANJAVIIKKO KIRJASTOISSA JA YHTEISPALVELUPISTEISSÄ
PROJEKTISUUNNITELMA 18.8.2005 SUOMI VERKOSSA TIETOYHTEISKUNTAPALVELUIDEN JA -SISÄLTÖJEN KAM- PANJAVIIKKO KIRJASTOISSA JA YHTEISPALVELUPISTEISSÄ Tietoyhteiskuntaohjelman yhtenä toimenpiteenä on vuonna 2005
Julkiset palvelut tietoyhteiskunnassa
AKRR 05: Elinehtona ihmiskeskeinen EUtietoyhteiskunta Julkiset palvelut tietoyhteiskunnassa TKK 16.6.2005 Katrina Harjuhahto-Madetoja ohjelmajohtaja, tietoyhteiskuntaohjelma valtioneuvoston kanslia tietoyhteiskuntaneuvoston
JULKISEN HALLINNON TIETOHALLINNON NEUVOTTELUKUNTA (JUHTA) 6/2007
JULKISEN HALLINNON TIETOHALLINNON PÖYTÄKIRJA NEUVOTTELUKUNTA (JUHTA) 6/2007 Aika: 18.6.2007, klo 11.00-14.00 Paikka: Sisäasiainministeriö, Kirkkokatu 12, Helsinki Osallistujat: Silja Hiironniemi sisäasiainministeriö
TIETOYHTEISKUNTAOHJELMAN VIESTINTÄKAMPANJA - TEEMANA TIETOYH- TEISKUNTA JA SÄHKÖISET PALVELUT
IDEAPAPERI (LUONNOS) 4.4.2005 TIETOYHTEISKUNTAOHJELMAN VIESTINTÄKAMPANJA - TEEMANA TIETOYH- TEISKUNTA JA SÄHKÖISET PALVELUT VIESTINTÄKAMPANJA Tietoyhteiskuntaohjelman yhtenä toimenpiteenä on vuonna 2005
2(5) VALTIONEUVOSTON KANSLIA. \\tanner\julkiset\4tietohal\40yltieto\
PÖYTÄKIRJA 18.3.2005 TIETOYHTEISKUNTANEUVOSTON SOSIAALI- JA TERVEYDENHUOLLON JAOSTON KOKOUS Aika perjantai 18.3.2005, klo 13.00 16.00 Paikka STM, kokoushuone Duetto, Meritullinkatu 8, Helsinki Läsnä Timo
PÖYTÄKIRJA VNK010:00/2003 9.6.2005 TIETOYHTEISKUNTANEUVOSTON KOKOUS Aika 8.3.2005, klo 10.30-13.30 Paikka Osallistujat Säätytalo, sali 15 (Snellmaninkatu 9-11, Helsinki) Osallistujalista liitteenä 1 Kokouksen
Uudistuva, ihmisläheinen ja kilpailukykyinen Suomi Kansallinen tietoyhteiskuntastrategia 2007-2015 Wanha Satama, 26. syyskuuta 2006, Klo. 10.00-11.
Uudistuva, ihmisläheinen ja kilpailukykyinen Suomi Kansallinen tietoyhteiskuntastrategia 2007-2015 Wanha Satama, 26. syyskuuta 2006, Klo. 10.00-11.30 Tilaisuuden ohjelma 10.00 Tilaisuuden avaus Pääministeri